Dramaturg Neil Simon oorlede | Netwerk24
Dramaturg Neil Simon oorlede
27 Augustus 2018 11:40
Die dramaturg Neil Simon is die naweek oorlede.
Die Pulitzer-bekroonde Amerikaanse dramaturg Neil Simon, bekend om toneelstukke soos Barefoot in the Park en The Odd Couple, is Sondag op 91 oorlede.
Simon het in die NewYork-Presbyterian Hospital weens komplikasies aan longontsteking gesterf.
In sy loopbaan is hy 16 keer vir Tony-teaterpryse benoem en het dit drie keer vir die beste toneelstuk verower.
Hy het ook die oorspronklike draaiboeke van rolprente soos The Out-of-Towners, Murder by Death en The Goodbye Girl geskryf.
Sommige van sy toneelstukke is ook tot rolprente verwerk.
Benewens sy Pulitzer-prys het hy ook die Mark Twain-prys ontvang en is vier keer vir ’n Oscar benoem.
Hy was die enigste lewende mens na wie ’n Broadway-teater genoem is.
Simon is op 4 Julie 1927 in die Bronx, New York, gebore.
Hy was vyf keer getroud, waarvan twee keer met die aktrise Diane Lander was.
Hy word oorleef deur sy vrou, Elaine Joyce, en drie dogters, Nancy, Ellen en Bryn. Het laat ook drie kleinkinders na en een agterkleinseun.
Meer oor: Broadway | Flieks | Teater
KYK: ‘See van blou’ stroom in by DA se manifes bekendstelling